**Akonia Fabia Paulina** (384an zendua) emakume noble erromatar bat izan zen, eta paganismoaren ordezkari garrantzitsua, Erromatar Inperioa kristautasunera bihurtzen ari zen garai batean.

Biografia
---------

Paulina Fabio Akon Katulino Filomazioren alaba zen, aristokrata ospetsua zen, eta Erromako *praefectus urbi* kargua bete zuen 342-344an, eta kontsul 349an. 344. urtean, Paulina Vetio Agorio Pretextatorekin ezkondu zen, hau ere prefektu eta kontsul, erromatar aristokrazia senatorialaren ordezkari nabarmena, inperioaren ofizial garrantzitsua eta zenbait zirkulu paganoren kide; Paulina Eleusiseko misterioetan eta Dionisoren eta Demeterren misterio elearretan sarbidatua zen, eta zenbait jainkosari eskaini zien, hala nola Zeres, Hekate (hierofante gisa), Magna Mater (tauroboliata gisa) eta Isis.

Pretextato eta Paulina gutxienez bi etxeren jabe ziren. Bata Eskilino mendian, via Merulana eta Erromako Oppio mendeixkaren artean, seguruenik, eta bertan dago Palazzo Brancaccio modernoa. Jauregiaren inguruko lorategia, *Horti Vettiani* izenekoa, Erromako Termini tren geltoki modernoraino hedatzen zen. Eremu horretako ikerketa arkeologikoek Pretextatoren familiarekin lotutako hainbat aurkikuntza egin zituzten. Horien artean zegoen *Coelia Concordia*ri eskainitako estatua baten oinarria, azkenetako Vestaren birjina, zeinak Pretextatoren omenezko estatua bat eraiki baitzuen hura hil ondoren (384). Ohore horren truke, Kinto Aurelio Simako gaitzetsi zuena Vestaren birjinek ez zituztelako inoiz gizakiei eskainitako estatuarik egin, Paulinak Konkordiari estatua bat eskaini zion. Beste etxea Aventino mendian zuten.

Paulina senarra baino beranduxeago hil zen. Semeak edo alabak hilobi-monumentu bat eskaini zien bere etxean, estatuak zituena.

Idazlana
--------

Senarra hil eta gero, 41 senario ianbiko eskaini zizkion Paulinak, *laudatio funebris*a. Senarraren gorazarre egiteaz gain, bere leinua eta bere bizitzako lorpenak goraipatzen ditu.

Erromatar familia garrantzitsu baten jatorriaren aipamenarekin hasten da, eta, ondorioz, baita hark jaso zuen heZiketarekin ere.

Pretextoren hileta-monumentuaren oinarriak Paulinak berak konposatutako poema bat zuen, senarra eta maitasuna ospatzen zituena, Paulinak senarraren hiletan irakurri zuen otoitzetik eratorritako poema, seguruenik. Jeronimok poema hau Pretextatoren iseka egiten duen gutunean aipatzen du, paradisuan ez zegoela esanez, infernuan baizik.

Erreferentziak
--------------

1. ↑   «Sale degli Horti Tauriani - Vettiani / Museo del Palazzo dei Conservatori / Percorsi per sale - Musei Capitolini» *web.archive.org* 2009-12-04 (Noiz kontsultatua: 2023-12-27).
2. ↑   «CIL VI, 2145: Epigraphik Datenbank» *db.edcs.eu* (Noiz kontsultatua: 2023-12-27).
3. ↑   «CIL VI, 1777. Epigraphik Datenbank» *db.edcs.eu* (Noiz kontsultatua: 2023-12-27).
4. ↑  San Juan Manso, Enara (2022): *Erromatar emakume idazleak: jakingarria keta lekukotasunak*, **UZTARO** 123, 161-162 or.
5. ↑   *db.edcs.eu* (Noiz kontsultatua: 2023-12-27).
6. ↑  Marmolezko oinarria gaur Museo Kapitolinoetan da ikusgai.
7. ↑   «CIL VI, 1779. Epigraphik Datenbank» *db.edcs.eu* (Noiz kontsultatua: 2023-12-27).
8. ↑   «Arduum res gestas scribere » Paulina and the Death of Praetextatus» *web.archive.org* 2007-10-24 (Noiz kontsultatua: 2023-12-27).
9. ↑    *Fourth Century Christianity » Jerome – Letter 23.*  (Noiz kontsultatua: 2023-12-27).